MA NI HPE SHARIN 
ACHYIN YA NA 
AHKYAK Al LAM 


Ma kaji hpe shi hkan sa ra ai lam 
sharin ya u: shaloi shi dingla wa jang, 
dai kaw na shi yit kau na n rai. 

Ga Shagawp 22:6 


Kanu Kawa ni a matu 


Yu mu, kashu kasha ni gaw, dai Madu a sali wunli rai nga 
ai: hkritung na asi gaw, shi a shabrai rai nga ai. Shakawn 
Kungdawn 127:3. 

Tinang a dawhkrawng n lang ai wa gaw, kasha hpe 
ndawng nga ai: Kasha hpe tsaw ra ai wa chyawm gaw, 
aten dep daru sharin nga ai. Ga Shagawp 13:24 

Yehowa hpe hkrit hkungga ai myit hta nden ja ai myit 
rawng nga ai rai nna, shi a kashu kasha ni shingbyi shara 
lu la na mara ai. Ga Shagawp 14:26 

Myit mada shara naw nga nga yang, na a kasha hpe 
sharin shaga u, Shi a hkrapngu hkrapngoi ai hpe, na a 
myit masin hkum matsan dum et. Ga Shagawp 19:18 
Angawk ai lam gaw ma kaji a kraw lawang hta gyit da 
nga ai: shading sharai ai dawhkrawng chyawm gaw, dai 
hpe tsan tsan de shaden kau na ra ai. Ga Shagawp 22:15 
Ma hpe shading sharai ai lam hkum hkum da et: kaning 
rai nme law, nang shi hpe ri hte kayat yang, shi si na ra 
ai n rai. Nang shi hpe kayat nna, ngarai mung na shi a 
asak hpe hkye la na rin dai. Ga Shagawp 23:13-14 

Rit hte shadum jahprang ai gaw, hpaji byeng-ya jaw nga 
ai: Tinang hkrai sha tawn da ai ma chyawm gaw, kanu 
hpe kaya jahkrum nga ai. Ga Shagawp 29:15 

Na nsha hpe shading sharai u, shaloi shi nang hpe ban 
sa shangun na ra ai, gaja wa, shi gaw na a myit masin 
hpe kabu gara shangun na ra ai. Ga Shagawp 29:17 

Na a kashu kasha ni yawng mung dai Madu sharin achyin 
ya na mara ai, na a nshu nsha ni a ngwi pyaw ai lam 
mung kaba na ra ai. Esaia 54:13 


Ma ni a matu 


Dai Madu na a Karai Kasang nang hpe jaw ai 
mungdan hta nang asak galu lu hkra, na nnu 
yan nwa hpe hkungga lara di u. Pru Mat Wa Ai 
Laika 20:12 

Ngai sha e, dai Madu sharin shaga ai hpe hkum 
n gawn n sawn di et, shi a sharin shaga ai hta 
hkum hki ba et: kaning rai nme law, dai Madu 
tsaw ra ai wa hpe, sharin shaga nga ai: Kawa 
gaw tinang a sharawng awng ai kasha hpe jaw 
ai zawn rai nga ai. Ga Shagawp 3:11-12 
Shawlumon a ga shagawp ni. Hpaji rawng ai 
kasha gaw kawa hpe kabu shangun nga ai: 
Angawk ai kasha chyawm gaw, kanu hpe 
shayawn nga ai. Ga Shagamp 10:12. 

Nang hpe shaprat ai na nwa a ga madat u, Na 
nnu asak kaba wa jang, hkum n gawn n sawn di 
et. Ga Shagawp 23:22 

Ma ni e, nanhte a kanu kawa ni a ga madat 
mara nga mu: dai gaw mai kaja nga ai. Na nnu 
nwa hpe hkungga lara di u; dai gaw ga ndat 
lawm ai shawng na hkang da ai ga rai nga ai; 
Shingrai, nang ngwi pyaw nga mna, ga ntsa e 
asak galu na rin dai. Ehpesu 6:1-3. 


Na a nwa hpe na a myit masin mahkra hte hkungga 
lara di nna, nnu a yawn hkyen ai hpe hkum malap kau 
et. Nang gaw shanhte a kasha rai nga ndai hpe adum 
nga u: shanhte nang hpe galaw ai amu hpe nang 
kaning rai bai htang lu na n ta? Hpaji Ningli 7:27-28 


Anhte a ma ni hpe sharin shaga yang, ya aten hta 
hkrap tim, htawm hpang hta pyaw na re. Anhte a ma 
ni hpe n sharin shaga yang, ya shanhte pyaw tim, 
htawm hpang hta hkrap na re. 


Ma ni gaw anhte mungdan a shawng lam rai nga ai. 
Raitim, shanhte gaw sharin achyin ai lam n nga ai sha 
asak kaba wa na rai yang, anhte a mungdan a 
shawng lam gaw gara hku rai na kun? 


Masha kaba langai a n kaja ai akyang lailen yawng 
gaw, shi ma kaji aten hta n shading sharai ai, n sharin 
shaga ai lam ni rai nga ai. 

Karai Kasang hpe hkrit hkungga ai ma ni hpe bau 
maka ra ai. 


Ngai gaw hkrung ai ga yun langai mi la ai 

Dai hpe shani shagu sumnung shingdi ai hku galaw ai 
Shaning ni lai mat wa ai shaloi ngai bai sa wa ai 

Ngai yu ai masha langai mi re 

Shi gaw dai shawng na impress hpe naw bu hpun nga 
ai 

Bai nna ngai shi hpe galoi mung n galai shai lu sai 


